Úvaly
Úvaly (saksa keeles Auwal) on linn Tšehhis Kesk-Tšehhi maakonnas Praha-východi ringkonnas. Úvaly asub Praha kesklinnast ligikaudu 22 km idas ja Český Brodist 9 km läänes. Úvaly paikneb merepinnast 253 meetri kõrgusel. Úvalyt on esmamainitud 1290. aastal, alevi staatuse sai 1654. aastal. Raudteeühenduse sai Úvaly 1845. aastal. Linnaõigused omandas Úvaly 1969. aastal. Úvalys on sündinud kirjanik, ajakirjanik ja tõlkija Marie Majerová (1882–1967).